Nafarroako Parlamentuko Mahaiak, 2019ko urriaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Foruzaingoan “ordu-poltsa” ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 28an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko kide Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu daitezen eta idatzizko erantzuna eman diezaien Lehendakaritzako, Berdintasuneko, Funtzio Publikoko eta Barneko Departamentuak.

Nafarroako Poliziei buruzko azaroaren 29ko 23/2018 Foru Legea onetsi zenez geroztik, Foruzaingoaren Mahai Sektorialean negoziazio-prozesu bat egin zen Departamentu eskudunaren ordezkaritzaren eta ordezkaritza sindikalaren artean, “ordu-poltsa” deritzonari buruz, zeinaren araubidea jaso baitzuen abenduaren 24ko 27/2018 Foru Legeak, 2019rako Nafarroako Aurrekontu Orokorrei buruzkoak, eta akordio bat lortu zen haren aplikaziorako.

Honako galdera hauek egiten dira:

“Ordu-poltsa”ri buruzko akordioa Foruzaingoaren Mahai Sektorialean lortu zenez geroztik, zergatik ez du aplikatu Departamentuak eta, zehazki, Foruzaingoaren Burutzak?

“Ordu-poltsa” delakoa Foruzaingoan noiz aplika dadila aurreikusten du Departamentuak?

“Ordu-poltsa”n izen emandako Foruzaingoaren langileek eginiko orduak ordaintzea ahalbidetuko duen ordu-konpentsazioko osagarriaren kostua egotziko al zaio Nafarroako Gobernuko soldata-masaren osotasunerako aurreikusten den gehikuntza globalari, ala bestelako tratamendu bat izanen du, Nafarroako 2020rako Aurrekontu Orokorren I. kapituluaren gehikuntzaren gainekoa?

Iruñean, 2019ko urriaren 22an

Foru parlamentaria: Adolfo Araiz Flamarique